

 REPUBLIKA HRVATSKA

 POŽEŠKO-SLAVONSKA ŽUPANIJA

 OPĆINA BRESTOVAC

**Bilješke uz financijske izvještaje za**

**razdoblje od 01. siječnja do 31. prosinca 2019. godine**

**Uvodna bilješka – podaci o obvezniku:**

Općina Brestovac

Požeška 76

34322 Brestovac

OIB: 53610608235

Matični broj: 02580390

Broj RKP-a: 32490

Šifra općine: 035

Razina: 22 – Proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR9225000091803500004

Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.

Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Općina Brestovac pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva.

Općina Brestovac nema proračunskih korisnika te su redovni i konsolidirani godišnji izvještaji identični.

**Bilješke uz obrazac PR-RAS:**

**Prihodi poslovanja:**

|  |  |  |
| --- | --- | --- |
| 6 PRIHODI POSLOVANJA | 2018. | 2019. |
| 61 Prihodi od poreza | 6.673.579 | 7.467.388 |
| 63 Pomoći iz inozemstva i od subjekata unutar općeg proračuna | 618.049 | 1.294.473 |
| 64 Prihodi od imovine  | 298.317 | 240.127 |
| 65 Prihodi od upravnih i administrativnih pristojbi, pristojbi po posebnim propisima i naknada | 821.568 | 1.676.127 |
| 68 Kazne, upravne mjere i ostali prihodi |  | 4.030 |
| UKUPNO | 8.411.513 | 10.682.145 |

**AOP 003 Porez i prirez na dohodak**

Prihodi po ovoj osnovi odnose se na porez i prirez na dohodak od nesamostalnog rada koji je 12% veći u odnosu na isto razdoblje prethodne godine zbog novog načina raspodjele poreza na dohodak, tzv. fiskalnog namirenja gradova i općina.

**AOP 018 Porezi na imovinu**

Prihodi po ovoj osnovi odnose se na porez na kuće za odmor u iznosu od 21.463 kn, te na porez na promet nekretnina koji iznosi 210.180 kn.

**AOP 024 Porezi na robu i usluge**

Prihodi po ovoj osnovi odnose se na porez na potrošnju alkoholnih i bezalkoholnih piće u iznosu od 19.407 kn, te porez na tvrtku u iznosu od 4.165 kn koji je viši u odnosu na prethodnu godinu. Porez na tvrtku je ukinut novim Zakonom o lokalnim porezima, pa su sredstva ostvarena naplatom potraživanja od prethodnih godina.

**AOP 055 Tekuće pomoći proračunu iz drugih proračuna**

Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 154.473 kuna što je približno ostvarenju u prethodnoj godini.

**AOP 056 Kapitalne pomoći proračunu iz drugih proračuna**

Prihodi po ovoj osnovi odnose se na kapitalne pomoći iz državnog proračuna i ostvarene su u iznosu od 1.140.000 kuna.

Pomoći se odnose na sufinanciranje projekata od strane Ministarstva regionalnog razvoja i fondova Europske unije:

-300.000,00 kuna za sufinanciranje projekta Sanacije kolničke konstrukcije NC stari Brestovac-Dolac (Program održivog razvoja lokalne zajednice)

-300.000,00 kuna za sufinanciranje projekta Adaptacije mjesnog doma Pavlovci (Program podrške brdsko-planinskim područjima)

-200.000,00 kuna za sufinanciranje izrade projektno-tehničke dokumentacije (program pripreme lokalnih razvojnih programa)

te od strane Ministarstva graditeljstva i prostornog uređenja:

- 340.000,00 kuna za sufinanciranje izgradnje javnog parkirališta u Požeškoj ulici u Brestovcu (Program poticanja razvoja komunalnog gospodarstva i ujednačavanje komunalnog standarda)

**AOP 077 Kamate na oročena sredstva i depozite po viđenju**

Prihodi se odnose na kamate na depozite po viđenju kod Adikko banke d.d. i niži su u odnosu na prethodnu godinu zbog pada kamatnih stopa na depozite po viđenju, te iznose 116 kn.

**AOP 084 Naknade za koncesije**

Prihodi po ovoj osnovi se odnose na pripadajuću naknadu za koncesiju zemljišta i u 2019..godini su niži u odnosu na prethodnu.

**AOP 089 Ostali prihodi od nefinancijske imovine**

Prihodi po ovoj osnovi odnose se na sredstva naknade za zadržavanje nezakonito izgrađenih zgrada. 30% sredstva naknade je prihod lokalne samouprave na čijem se području nezakonito izgrađena zgrada nalazi i to je u 2018. godini ostvareno u iznosu od 34.710 što je znatno niže u odnosu na prethodnu godinu.

**AOP 114 Prihodi od doprinosa za šume**

Prihodi po ovoj osnovi odnose se na doprinos za šume naplaćenog na području Općine Brestovac i u 2019. godini iznosi 1.430.978 kn što je 257% više od odnosu na prethodnu godinu zbog povećanja stope uplate šumskog doprinosa sa 5 na 10 % od prodajne cijene proizvoda na panju kojeg plaćaju pravne osobe koje obavljaju prodaju proizvoda i iskorištavanja šuma (drvni sortimenti).

**AOP 121 Komunalne naknade**

Prihodi komunalnih naknada ostvareni su u približnom iznosu kao i prethodne godine.

**Rashodi poslovanja:**

|  |  |  |
| --- | --- | --- |
| 3 RASHODI POSLOVANJA | 2018. | 2019. |
| 31 Rashodi za zaposlene | 817.412 | 824.256 |
| 32 Materijalni rashodi | 2.453.799 | 2.666.324 |
| 34 Financijski rashodi  | 100.827 | 70.430 |
| 35 Subvencije | 24.335 | 26.715 |
| 36 Pomoći dane u inozemstvo i unutar općeg proračuna | 84.132 | 83.640 |
| 37 Naknade građanima i kućanstvu na temelju osiguranja i druge naknade | 445.686 | 420.378 |
| 38 Ostali rashodi | 1.355.125 | 1.348.592 |
| UKUPNO | 5.281.316 | 5.440.335 |

**AOP 150 Plaće bruto**

Općina ima 7 zaposlenih radnika, 4 radnika su zaposlena u jedinstvenom upravom odjelu, a 3 radnika su zaposlena u komunalnom pogonu. Općina povremeno zapošljava radnike na javnim radovima.

**AOP 161 Naknade troškova zaposlenima**

Rashodi po ovoj osnovi su se približni rashodima iz prethodne godine.

**AOP 174 Rashodi za usluge**

Rashodi su ostvareni u ukupnom iznosu od 1.544.462 kn što je oko 9% više u odnosu na prethodnu godinu. Ovi rashodi se najvećim dijelom odnose na usluge tekućeg i investicijskog održavanja komunalne infrastrukture (nerazvrstane ceste, javna rasvjeta ), a povećani su rashodi i za zdravstvene i veterinarske usluge ,komunalne usluge, te računalne usluge.

**AOP 185 Ostali nespomenuti rashodi poslovanja**

Planirani su u iznosu 476.000,00 kn, a u izvještajnom razdoblju je utrošeno 429.476,00 kn. U odnosu na proteklu godinu ovi rashodi veći su za 21,6%. Povećanje je vidljivo na naknadama za rad predstavničkih i izvršnih tijela, na premijama osiguranja, reprezentaciji te na ostalim nespomenutim rashodima poslovanja.

**AOP 253 Ostale naknade građanima i kućanstvima iz proračuna**

Rashodi po ovoj osnovi ostvareni su u iznosu od 420.378 kn što je nešto niže u odnosu na prethodnu godinu. Rashodi se odnosi na jednokratne novčane pomoći, pomoći za novorođenče i sufinanciranje prijevoza učenika sukladno odluci.

**AOP 273 Kapitalne pomoći trgovačkim društvima u javnom sektoru**

Općina Brestovac je sukladno Ugovoru za javnu vodoopskrbu i javnu odvodnju Općine Brestovac kapitalno pomogla društvu Tekija d.o.o. u iznosu od 515.577 kuna kod izgradnje vodoopskrbnog i odvodnog sustava.

**Prihodi od prodaje nefinancijske imovine:**

|  |  |  |
| --- | --- | --- |
| 7 PRIHODI OD PRODAJE NEFINANCIJSKE IMOVINE | 2018. | 2019. |
| 71 Prihodi od prodaje neproizvedene dugotrajne imovine  | 49.449 | 103.065 |
| 72 Prihodi od prodaje proizvedene dugotrajne imovine  | 2.565 | 6.283 |
| UKUPNO  | 52.014 | 109.348 |

**AOP 292 Zemljište**

Prihodi se odnose na prodaju poljoprivrednog zemljišta ostvarena u ovog godini i dvostruko su veći u odnosu na prethodnu godinu.

**AOP 302 Prihodi od prodaje proizvedene dugotrajne imovine**

Prihodi po ovoj osnovi odnose se na prihode od prodaje stanova na rate i prodajom kamioneta.

**Rashodi za nabavu nefinancijske imovine:**

|  |  |  |
| --- | --- | --- |
| 4 RASHODI ZA NABAVU NEFINANCIJSKE IMOVINE | 2018. | 2019. |
| 41 Rashodi za nabavu neproizvedene dugotrajne imovine  | 756.599 | 460.321 |
| 42 Rashodi za nabavu proizvedene dugotrajne imovine  | 561.141 | 1.010.271 |
| 45 Rashodi za dodatna ulaganja na nefinancijskoj imovini | 1.981.586 | 2.630.935 |
| UKUPNO  | 3.299.326 | 4.101.527 |

**AOP 353 Ostala nematerijalna imovina**

Rashodi su niži u odnosu na prethodnu godinu a odnose se na obveze po ugovoru o sufinanciranju izrada katastra nekretnina za područje k.o. Daranovci i k.o. Zakorenje.

**AOP 355 Građevinski objekti**

Rashodi su znatno viši u odnosu na prethodnu godinu i iznose 891.154 kn. Financirana je izgradnja javne rasvjete u naselju Kujnik ,te rekonstrukcija i dogradnja javne rasvjete u naselju Brestovac i Završje. Također je uređena javna parkirna površina u Brestovcu.

**AOP 363 Oprema za održavanje i zaštitu**

Do povećanja troškova u odnosu na prethodnu godinu dolazi iz razloga što su u tekućoj godini nabavljena dva kontejnera i to za metal i tekstil.

**AOP 367 Uređaji,strojevi i oprema za ostale namjene**

Do povećanja troškova u odnosu na prethodnu godinu dolazi iz razloga što su u tekućoj godini nabavljene dvije traktorske kosilice i jedan čistač šikare.

**AOP 394 Dodatna ulaganja na građevinskim objektima**

Do znatnog povećanja ove stavke dolazi u tekućoj godini zbog većeg obima dodatnih ulaganja na građevinskim objektima (dodatna ulaganja na nerazvrstanim cestama,mjesnim domovima i ostalim objektima)

**Primici i izdaci:**

|  |  |  |
| --- | --- | --- |
| 8 PRIMICI OD FINANCIJSKE IMOVINE I ZADUŽIVANJA | 2018. | 2019. |
| 81 Primljeni povrati glavnice danih zajmova i depozita  | 3.203 |  |
| UKUPNO  | 3.203 |  |

**AOP 448 Primici od povrata jamčevnih pologa**

U 2019. godini nije bilo povrata jamčevnih pologa od Podravske banke dd.

**Bilješke uz obrazac Bilanca:**

Ukupna imovina u 2019. godini povećana je za 8% u odnosu na prethodnu godinu i iznosi 40.459.460 kn. Povećanje imovine se većim dijelom odnosi na povećanje nefinancijske imovine, te na povećanje stanja novčanih sredstava na žiro računu. Obveze su se u odnosu na početno stanje smanjile i na dan 31. prosinca 2019. godine iznose 821.771 kn. Vlastiti izvori povećani su za 8% u odnosu na prethodnu godinu i iznose 39.637.689 kn.

**AOP 004 Materijalna imovina – prirodna bogatstva**

Na navedenoj poziciji došlo je do blagog povećanja imovine u iznosu od 37.000 kn s obzirom na kupovinu zemljišta u navedenom iznosu, tako da dan 31. prosinca 2019. godine vrijednost prirodnih bogatstava iznosi 8.442.961 kn.

**AOP 005 Nematerijalna imovina**

Do povećanja nematerijalne imovine dolazi zbog realizacije višegodišnjeg projekta izrade katastra nekretnina za područje k.o. Daranovci i k.o. Zakorenje.

**AOP 008 Građevinski objekti**

Na navedenoj poziciji je došlo do povećanja zbog izgradnje javne rasvjete u naselju Kujnik, te rekonstrukcije i dogradnje javne rasvjete u naselju Brestovac, Završje i Skenderovci . Također je uređena javna parkirna površina u Brestovcu.

**AOP 025 Prijevozna sredstva u cestovnom prometu**

Krajem 2019. godine je rashodovan jedan kamionet zbog dotrajalosti, te je prodan putem javnog natječaja za 2.700,00 kuna.

**AOP 064 Novac u banci i blagajni**

Navedena stavka odnosi se na novčana sredstva na računima i u blagajni. Stanje računa HR9225000091803500004 na dan 31. prosinca 2019. godine iznosi 1.807.898 kn. Stanje gotovog novca u glavnoj i porto blagajni na dan 31. prosinca 2019. godine iznosi 1.245 kn.

**AOP 128 Dionice i udjeli u glavnici**

Odnosi se na udio Općine Brestovac u vlasništvu trgovačkog društva Tekija d.o.o. iz Požege.

**AOP 140 Potraživanja za prihode poslovanja**

Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade.

Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 344.340 kuna, a Porezna uprava obavlja poslove vezano za utvrđivanje i naplatu općinskih poreza. Zbog starosti duga preko jedne godine i više, za navedena potraživanja su ispravljene vrijednosti u iznosu od 371.163 kuna (AOP 156).

**AOP 157 Potraživanja od prodaje nefinancijske imovine**

Navedena potraživanja u ukupnom iznosu od 570.783 kn odnose se na potraživanja za prihode od prodaje poljoprivrednog zemljišta i potraživanja za prodane stanove.

**AOP 163 Obveze**

Stanje obveza iskazano na dan 31. prosinca 2019. godine iznosi 821.771 kn od toga dospjele obveze iznose 0,00 kn i nedospjele obveze 821.771 kn.

Nedospjele obveze odnose se na obveze za rashode poslovanja u iznosu od 223.460 kn (plaće zaposlenih za prosinac 2019. godine koje dospijevaju u siječnju 2020. godine u iznosu od 64.721 kn, , te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2019. godine u iznosu od 139.624 kn), obveze za financijske rashode 236 kn, obveze za subvencije 2.425 kuna, obveze za naknade građanima i kućanstvima 10.152 kn, ostale tekuće obveze 6.302 kn, obveze za nabavu nefinancijske imovine u iznosu od 598.311 kn.

**AOP 223 Vlastiti izvori**

U odnosu na prethodnu godinu vlastiti izvori su se povećali i iznose 39.637.689 kn. Došlo je do povećanja vlastitih izvora iz proračuna, dok su ostali vlastiti izvori ostali na istoj razini.

Na dan 31. prosinca 2019. godine višak prihoda poslovanja iznosi 10.778.210 kn, višak primitka od financijske imovine iznosi 3.203 kn, što sveukupno iznosi 10.781.413 kn.

Manjak prihoda od nefinancijske imovine iznosi 9.810.083 kn.

**AOP 244 i 245 Izvanbilančni zapisi**

Izvanbilančni zapisi se odnose na ulaganje općine u tuđu imovinu:

1. Kapelica Deževci 185.457,03 kn,
2. NK Mladost Pavlovci 348.681,40 kn,
3. Lovačka kuća Orljavac 22.667,60 kn,
4. Rukometno igralište Brestovac 20.197,10 kn,
5. Ribička kuća Zvečevo 23.918,10 kn
6. Školska dvorana, 4.466.228,08 kn,
7. Lovačka kuća Bolomače 33.221,01 kn,
8. Dječje igralište Skenderovci 42.603,02 kn,

te na izdane zadužnice:

1. Vjerovniku Ina d.d. temeljem Ugovora o korištenju kreditne INA kartice, iznos do 50.000,00 kn, OV-5605/13,
2. Vjerovniku RH; Ministarstvo regionalnog razvoja i fondova EU,temeljem jamstva po ugovoru-adaptacija društvenog doma Vilić Selo, iznos do 500.000,00 kuna, OV-4889/17,
3. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 100.000,00 kuna, OV-6330/2018,
4. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 50.000,00 kuna, OV-6331/2018,
5. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sanacija kolničke konstrukcije Nurkovac-Brestovac, iznos do 500.000,00 kuna, OV-6329/18,
6. Vjerovniku RH; Ministarstvo regionalnog razvoja i fondova EU,temeljem jamstva po ugovoru-izrada projektne dokumentacije, iznos do 500.000,00 kuna, OV-6929/18.,
7. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje adaptacije mjesnog doma Pavlovci, iznos do 500.000,00 kuna, OV-5558/19,
8. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje sanacije kolničke konstrukcije NC Brestovac-Dolac, iznos do 500.000,00 kuna, OV-5559/19.

Osim navednih izdanih zadužnica, Općina Brestovac nema ugovorne odnose i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično), niti vodi bilo kakve sudske sporove.

**Bilješke uz obrazac Obveze:**

Stanje obveza 1. siječnja 2019. godine, odgovara stanju obveza na kraju prosinca 2018. godine i iznosi 960.792 kn. To je početno stanje iskazano u Izvještajima o obvezama za sva razdoblja u 2019. godini.

Stanje obveza iskazano na dan 31. prosinca 2019. godine iznosi 821.771 kn od toga dospjele obveze iznose 0,00 kn i nedospjele obveze 821.771 kn.

Nedospjele obveze odnose se na obveze za rashode poslovanja u iznosu od 223.459 kn (plaće zaposlenih za prosinac 2019. godine koje dospijevaju u siječnju 2020. godine u iznosu od 64.721 kn, , te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2019. godine u iznosu od 139.624 kn), obveze za financijske rashode 236 kn, obveze za subvencije 2.425 kuna, obveze za naknade građanima i kućanstvima 10.152 kn, ostale tekuće obveze 6.302 kn, obveze za nabavu nefinancijske imovine u iznosu od 598.312 kn.

Brestovac, 14. veljače 2020. godine

 Općinski načelnik:

Zdravko Mandić, ing.

Osoba za kontakt: Sanda Marinac, dipl. oec.

Telefon i e-mail za kontakt: 034 281 697, sanda.marinac@po.t-com.hr